|  |  |
| --- | --- |
|  | **Πανεπιστήμιο Μακεδονίας**  **Γραμματεία Δ.Δ.Π.Μ.Σ.**  **Επιστήμες των Διαταραχών της Επικοινωνίας**  Εγνατία 156, 546 36 Θεσσαλονίκη  Τηλ: 2310 891 155  cds@uom.edu.gr |

**ΔΔΠΜΣ Επιστήμες των**

**Διαταραχών της Επικοινωνίας**

**Υποτροφίες Γ' Κύκλου Σπουδών (2024)**

Το Δ.Δ.Π.Μ.Σ. στις «Επιστήμες των Διαταραχών της Επικοινωνίας»χορηγεί δέκα (10) ανταποδοτικές υποτροφίες σε μεταπτυχιακές/ούς φοιτήτριες/ές που έχουν βασικές σπουδές στη Λογοθεραπεία (εναλλακτικά Λογοπαθολογία, Επιστήμες των Διαταραχών της Επικοινωνίας), που θα φοιτήσουν στον Γ’ κύκλο σπουδών (2024-2026), όπως προβλέπεται σύμφωνα α) με τις παρ. 1, 2 &3 του άρθρου 175 του ν. 4957/2022, β) την παρ. 2 του άρθρου 76  του Εσωτερικού Κανονισμού του Πανεπιστημίου Μακεδονίας και γ) με την παρ. 1ζ του Άρθρου 6 του Κανονισμού Λειτουργίας του ΔΔΠΜΣ.  Οι ανταποδοτικές υποτροφίες θα παρέχουν 30% έκπτωση επί των συνολικών διδάκτρων του ΔΔΠΜΣ, δηλαδή τα συνολικά δίδακτρα θα ανέρχονται σε €3.920 και το ποσό της έκπτωσης θα είναι €1.680. Οι φοιτήτριες/ές που θα λάβουν ανταποδοτική υποτροφία  θα έχουν την υποχρέωση υποστήριξης της εκπαιδευτικής διαδικασίας και παροχής επικουρικού διδακτικού έργου στο πλαίσιο προπτυχιακών προγραμμάτων σπουδών ή/και συμμετοχής τους σε ερευνητικά προγράμματα των συνεργαζόμενων Τμημάτων του ΔΔΠΜΣ ως βοηθοί έρευνας, κυρίως με αντικείμενο τη χορήγηση δοκιμασιών/πρωτοκόλλων αξιολόγησης λόγου, ομιλίας και επικοινωνίας.

Απαραίτητη προϋπόθεση για τη χορήγηση ανταποδοτικών υποτροφιών είναι οι υποψήφιες/οι να είναι πτυχιούχοι τμημάτων λογοθεραπείας του Πανεπιστημίου ή ΤΕΙ της ημεδαπής ή αντίστοιχων τμημάτων ομοταγών ιδρυμάτων ή άλλων Τμημάτων Α.Ε.Ι. της αλλοδαπής αναγνωρισμένων από το Δ.Ο.Α.Τ.Α.Π. ως ισοτίμων προς τα ανωτέρω, καθώς και τμημάτων Τ.Ε.Ι., σύμφωνα με τις προϋποθέσεις της παρ. 12γ του άρθρου 5 του ν. 2916/2001 (Α’ 114).

Τα κριτήρια χορήγησης της υποτροφίας για τον Γ’ κύκλο σπουδών είναι ο βαθμός πτυχίου της/του υποψήφιας/ίου, η επαγγελματική της/του εμπειρία και η συμμετοχή της/του σε χρηματοδοτούμενα έργα ή έρευνα, καθώς και οι ανακοινώσεις ή δημοσιεύσεις σε συνέδρια.